Diari Oficial de la Generalitat Valenciana


Sumari del DOGV 5127, del 03-11-2005 (2005/11343)

Informació pública dels estatuts del Consorci per a la gestió del pou les Llargueres.
-------------------------------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11541


Organisme emissor
:   Ajuntament de Vilafranca

Tipus de document
:   Anunci

Informació pública dels estatuts del Consorci per a la gestió del pou les Llargueres. [2005/X11959]
  
Aprovat definitivament per absència de reclamacions l'acord inicial de constitució del Consorci per a la gestió del pou les Llargueres i els Estatuts que han de regir-lo, es procedeix a la publicació del seu text íntegre, d'acord amb l'article 49 de la Llei 7/1985, reguladora de les Bases del Règim Local.
  
?Estatuts del Consorci per a l'explotació conjunta del pou situat a les Llargueres
  
Disposicions generals
  
Article 1. Constitució i naturalesa
  
L'Ajuntament de Vilafranca i l'Ajuntament de Benassal de comú acord constitueixen el Consorci per a l'explotació conjunta del pou les Llargueres, situat al terme municipal de Benassal.
  
Article 2. Personalitat, capacitat i seu
  
El Consorci tindrà personalitat jurídica pròpia i diferent de la de les entitats consorciades i capacitat jurídica plena per al compliment dels seus fins, podent actuar en l'esfera de Dret públic i privat i, en conseqüència podrà adquirir, posseir, reivindicar, gravar, i alienar béns de qualsevol classe i obligar-se, celebrar contractes, exercitar accions i excepcions i interposar recursos així com exercir qualssevol activitat que legalment li corresponga, referit tot això a l'àmbit per al qual es desenvoluparà la seua actuació.
  
El domicili del Consorci raurà a l'Ajuntament de Vilafranca, a l'Avinguda del Llosar, número 26.
  
Article 3. Fins.
  
Assegurar el manteniment i l'adequada gestió de les instal·lacions, equipaments i serveis dotats per les administracions consorciades.
  
- Impulsar, promoure i coordinar l'execució dels acords adoptats pels seus membres.
  
- Assumir la titularitat de la gestió de l'establiment i servei públic que li siga encomanat.
  
- Realitzar tots els actes competencials corresponents a l'administració concedent sobre la gestió indirecta.
  
- Tutelar el desenvolupament de la gestió dels serveis i altres afins que s'adscriguen a aquest Consorci; En particular, i des del principi de la seua creació, la gestió del servei assegurant la permanència i conservació del mateix.
  
- Elevar a les Administracions consorciades iniciatives i propostes en relació amb els assumptes que li són propis.
  
- Prestar i gestionar tots els serveis públics que els siguen encomanats pels Ajuntaments consorciats.
  
- Qualssevol altres finalitats que, dins de les facultats reconegudes per les lleis i de l'àmbit objecte de l'actuació, puguen encomanar-li les Administracions consorciades.
  
Article 4. Règim jurídic
  
El Consorci es regirà pel que disposen els presents Estatuts, i en la legislació de Règim Local sobre Consorcis i la normativa Administrativa en cada cas aplicable.
  
Règim orgànic
  
Òrgans de gestió i govern
  
Article 5. Estructura
  
El Consorci aquesta integrat pels Òrgans següents:
  
a) El Consell d'Administració del Consorci.
  
b) El president - gerent.
  
c) El vicepresident.
  
Article 6.Composició del Consell d'Administració.
  
Integren inicialment el Consell d'Administració:
  
- El president, nomenat pel Consell d'Administració per un període de dos anys, entre els membres de la mateixa, corresponent la presidència constitutiva a l'Alcalde de Vilafranca.
  
- El vicepresident, nomenat pel Consell d'Administració per un període de dos anys, entre els membres de la mateixa corresponent el càrrec en el període constitutiu a l'Alcalde de Benassal
  
- Dos vocals i dos suplents nomenats per acord de l'Ajuntament que representen.
  
- El lloc de Secretaria'Intervenció serà exercit per la secretària de l'Ajuntament de Vilafranca.
  
Article 7. Competències del Consell d'Administració
  
Correspon al Consell d'Administració
  
a) Aprovar el reglament de funcionament intern del propi Consorci i dels serveis que gestione.
  
b) Aprovar el pressupost
  
c) Aprovar la liquidació anual del pressupost
  
d) Aprovar operacions d'endeutament
  
e) Aprovar la plantilla de personal
  
f) Aprovar les actuacions, plans i projectes necessaris per a l'establiment, desenvolupament i gestió de les obres, serveis o activitats previstes com a fins del mateix, així com la corresponent finançament
  
g) La disposició de despeses.
  
h) Exercir les accions administratives i judicials que siguen necessàries per a la defensa del consorci.
  
i) Proposar la modificació o reforma dels estatuts.
  
j) Determinar la forma de gestionar els serveis.
  
k) La incorporació de fins no previstos inicialment.
  
l) Totes aquelles que no consten expressament atribuïdes a altres òrgans.
  
Article 8. Règim de funcionament del Consell.
  
El consell d'administració celebrarà sessió ordinària almenys dues vegades a l'any, per convocatòria del seu President. Alhora, podrà realitzar sessions extraordinàries a iniciativa del president o a instància, almenys, d'un terç de membres amb dret a vot.
  
A les reunions del Consell Rector podran assistir, a més, amb veu però sense vot, personal especialitzat que convinga sentir en algun assumpte o assumptes determinats.
  
Per a la vàlida constitució del consell serà necessària l'assistència de, almenys, la meitat dels seus membres, els quals, en qualsevol cas representaran a cada una de les parts consorciades, composició que haurà de mantenir-se al llarg de tota la sessió, i hi `caldrà a més l'assistència del president i del secretari, o dels qui legalment els substituisquen .
  
Els acords del Consell s'adoptaran per majoria absoluta, en cas d'empat, decidirà el vot de qualitat del President.
  
Serà precisa una majoria qualificada dels dos terços dels membres del Consell per a la validesa dels acords que s'adopten en les matèries següents:
  
- La modificació dels Estatuts.
  
- Acordar la fórmula de gestió dels serveis així com l'adjudicació dels mateixos i la seua extinció si és el cas.
  
- El concert d'operacions de crèdit.
  
- L'aprovació dels pressupostos i Memòria de Gestió
  
- La dissolució i liquidació del Consorci
  
Article 9. President del Consorci
  
Correspon al president:
  
- Formar l'ordre del dia, convocar, presidir, suspendre i alçar les sessions, i dirigir les deliberacions dirimint els empats amb vot de qualitat.
  
- Vigilar el compliment dels acords del Consell Rector en els estrictes termes en què han sigut acordats.
  
- Vigilar que el compliment de les despeses, atencions i pagaments del Consorci es realitze dins dels límits fixats als pressupostos aprovats pel Consell Rector.
  
- Representar judicialment i administrativament al Consorci, podent conferir mandats per a l'exercici de la dita representació.
  
- Dirigir i inspeccionar l'adequat funcionament dels serveis i activitats del Consorci.
  
- Delegar les seues funcions en qualsevol altre membre del Consell Rector en els supòsits d'absència, vacant o malaltia del president.
  
Article 10. Secretari del Consorci.
  
El secretari, que haurà de ser funcionari d'administració local amb habilitació de caràcter nacional, tindrà les facultats que com pròpies li atribuïsca la normativa legal aplicable i les funcions que el president li encomanen.
  
Article 11. Recursos econòmics i financers
  
Per al compliment dels fins del Consorci, es procedirà a la creació d'un fons de finançament, mitjançant el qual es cobrirà estrictament el cost de funcionament dels seus serveis i activitats, segons els pressupostos que s'aproven, i s'hi podran integrar aquest fons amb els següents recursos econòmics:
  
- Els ingressos de l'explotació dels serveis o, si és el cas, el cànon corresponent a la fórmula de gestió indirecta.
  
- Els ingressos de caràcter públic que s'acorden conforme a la legislació vigent en cada moment.
  
- Ingressos de caràcter privat.
  
- Aportacions de particulars i entitats col·laboradores participants en l'actuació.
  
- Els procedents d'operacions de crèdit.
  
- Qualsevol altre ingrés o recurs que autoritze la legislació vigent.
  
També constituiran recurs del Consorci les aportacions que les Administracions Consorciades acorden efectuar per al finançament de les despeses del Consorci en actuacions finançades a càrrec dels respectius pressupostos, en els casos en què així es convinga per l'administració actuant i el Consorci.
  
Article 14. Pressupost i rendició de comptes.
  
El Consorci elaborarà i aprovarà anualment el seu propi pressupost, en el qual es consignaran la totalitat d'ingressos i despeses corresponents a l'exercici.
  
Article 15. Durada.
  
El Consorci es constitueix per caràcter indefinit.
  
Article 16. Modificació dels Estatuts
  
La modificació dels Estatuts s'acomodarà al mateix procediment i requisits que els exigits per a la seva aprovació.
  
Article 17. Extinció del Consorci
  
El Consorci s'extingirà per alguna de les causes següents:
  
a) Per desaparició del fi per al qual va ser creat.
  
b) Quan així ho acorde el Consell d'Administració del Consorci i els Ajuntaments consorciats el vot favorable de la majoria absoluta legal dels seus membres.
  
c) Per dur-se a terme la prestació dels serveis objecte d'aquesta per l'Estat, Comunitat Autònoma, Diputació Provincial, per absorció de les competències municipals respectives.
  
En tals casos, l'acord de dissolució determinarà la forma en què haja de procedir-se a la liquidació dels béns del Consorci i haurà de ser ratificat per les Administracions Públiques consorciades en idèntica forma a la seguida per la seva constitució.
  
DISPOSICIÓ ADDICIONAL
  
Única. Una vegada entren en vigor els presents estatuts es constituirà el Consell d'Administració i es designaran els altres òrgans previstos estatutàriament.
  
DISPOSICIÓ TRANSITÒRIA
  
Única. Mentre no siguen designats els titulars dels òrgans i en general el personal al servei del Consorci, el Consell d'Administració prendrà les mesures necessàries per a assegurar el funcionament dels fins del Consorci.
  
DISPOSICIÓ FINAL
  
Única. Els presents Estatuts entraran en vigor una vegada que hagen transcorreguts 15 dies comptats des de l'endemà a la publicació del seu text íntegre en el Diari Oficial de la Generalitat Valenciana.
  
Davant aquests Estatuts, donat el seu caràcter de norma reglamentària, podrà interposar-se recurs contenciós administratiu el termini de dos mesos a comptar de l'endemà de la publicació del seu text íntegre. Això sense perjudici que pels interessats puga interposar-se aquell altre recurs que s'estime convenient.
  
I, en prova de conformitat amb les clàusules pactades, signen el present document en triple versió exemplar al lloc i en la data de l'encapçalament assenyalat?.